18. ožujka u Domovinskom ratu

**Domovinski rat po nadnevcima**: 18. ožujka u Domovinskom ratu.

- Na predsjednika HDZ-a dr. Franju Tuđmana, dok je govorio na osnivačkoj skupštini ogranka u Benkovcu, pokušan atentat, no redari HDZ-a razoružali Srbina Boška Čubrilovića i spriječili ga u pokušaju da se s uperenim pištoljem pribije do tribine.

- Predsjedništvo SFRJ dalo punu potporu saveznoj vladi da osigura minimum funkcioniranja federacije u prijelaznom razdoblju.

- **JAT od danas ne leti preko Zagreba, jer nije podmirio dug zagrebačkom aerodromu od oko 35 milijuna dinara.**

- Skupština Srbije smijenila predstavnika Kosova u Predsjedništvu SFRJ Rizu Sapunxhiju, jer nije glasovao za uvođenje izvanrednih mjera i donijela odluku o prestanku rada Predsjedništva SAP Kosova.

- **Jugovojska zapalila aerodrom Ćilipe kod Dubrovnika.**

- Iz okupiranih vukovarskih sela Tompojevaca i Šarengrada u Zagreb stiglo 155 protjeranih Hrvata.

- Hrvatima po zemljovidu buduće BiH koji nudi EZ pripada 20 općina. Muslimani bi imali 52, a Srbi 37 općina.

- Na današnji dan prije tri godine na osnivačkoj skupštini ogranka HDZ-a u Benkovcu izveden atentat na dr. Franju Tuđmana, predsjednika stranke. Bio je to početak agresije na Hrvatsku.

- Hrvatska delegacija na pregovorima u Ženevi ustrajna u tri ključna stava: demilitarizaciji "ružičastih zona", uspostavi hrvatske vlasti i dolasku hrvatske policije u nacionalnom sastavu koji bi odgovarao nacionalnom sastavu stanovništva toga područja prema posljednjem popisu.

- Srbi završili etničko čišćenje Hrvata u Bosanskoj Gradiški i okolnim hrvatskim selima.

- Specijalni izaslanik SAD Reginald Bartholomew pohvalio u New Yorku spremnost hrvatskih predstavnika iz BiH da pruže punu podršku Vance-Owenovu planu.

- Vijeće sigurnosti UN osudilo tzv. SR Jugoslaviju zbog zračnog napada na muslimanske položaje kod Srebrenice.

- **Haris Silajdžić i Krešimir Zubak potpisali u Washingtonu sporazum o federaciji Hrvata i Muslimana u BiH, a predsjednici dr. Franjo Tuđman i Alija Izetbegović potpisali preliminarni sporazum o uspostavi konfederacije Republike Hrvatske i federacije BiH.**

- Američki predsjednik Bill Clinton primio u Bijeloj kući hrvatskog predsjednika dr. Franju Tuđmana, a kako se saznaje iz izvora bliskih hrvatskoj delegaciji, najviše vremena u razgovoru posvećeno problemima UNPA-područja u Hrvatskoj.

- Hrvatska očekuje potporu SAD i međunarodnih organizacija u definiranju mandata UNPROFOR-a da se mirovni plan i rezolucije Vijeća sigurnosti mogu djelotvorno primijeniti, te područja pod njihovim nadzorom reintegrirati u sastav Hrvatske, kako bi se obnovila razorena područja i osigurao povratak izbjeglica i prognanika, rekao hrvatski predsjednik dr. Franjo Tuđman predsjedniku Clintonu u Bijeloj kući.

- Republika Hrvatska spremna je prihvatiti produljenje mandata UNPROFOR-a, međutim, pri donošenju konačne odluke, hrvatska Vlada mora upozoriti na nužnost poboljšanja djelovanja UNPROFOR-a, stoji u pismu predsjednika Hrvatske dr. Franje Tuđmana glavnom tajniku UN-a Boutrosu Ghaliju.

- Predsjednik Tuđman vratio se iz posjeta SAD-u i na tiskovnoj konferenciji u Zagrebu naglasio kako je Hrvatske učvrstila odnose sa SAD-om, te kako je postignuta puna suglasnost o svim pitanjima kao i dogovori o suradnji na svim područjima.

- Odlazak, prestanak mandata UNPROFOR-a, prestanak UNPA zona, a angažiranje snaga UN na granicama Hrvatske značit će, naglasio predsjednik Tuđman nakon povratka iz SAD-a, novi korak, ubrzao rješavanje pitanje okupiranih područja i njihovo uključivanje u ustavno-pravni poredak Republike Hrvatske.

- Srpska je vojska, kako javlja press služba II. korpusa Armije BiH, ponovno kršila primirje u Bosanskoj Posavini oko Gradčca i Gračanice.

- U Ženevi započeo sastanak kontaktne skupine, pod američkim vodstvom, i predsjednika Tuđmana, Miloševića i Ganića o provođenju Daytonskog sporazuma.

- IFOR priopćio da Armija BiH mora napustiti središte Sarajeva, jer u zonama razdvajanja mogu biti samo snage NATO-a.

## Izvori

* Hrvatski informativni centar *Hrvatski spomenar: 11. ožujka - 20. ožujka*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.